CELEX: 62016TA0641
Language: et
Date: 2018-12-13 00:00:00
Title: Kohtuasjad T-641/16 RENV ja T-137/17: Üldkohtu 13. detsembri 2018. aasta otsus – Kakol versus komisjon (Avalik teenistus — Ametnikud — Töölevõtmine — Konkursiteade — Avalik konkurss — Kandidaadi mittelubamine hindamiskeskuse katsetele — Kvalifikatsiooni või diplomi mittetunnustamine — Varasemale konkursile lubamine — Sarnased konkursside tingimused — Hagi ja kaebuse vastavuse põhimõte — Kohtuotsuse seadusjõud — Eelneva haldusmenetluse järgimata jätmine — Huve kahjustav akt personalieeskirjade artikli 91 tähenduses — Akti vastuvõtja pädevus — Kahju hüvitamise nõue)

11.3.2019   
            
            
               ET
            
            
               Euroopa Liidu Teataja
            
            
               C 93/46
            
         
      Üldkohtu 13. detsembri 2018. aasta otsus – Kakol versus komisjon
      (Kohtuasjad T-641/16 RENV ja T-137/17) (1)
      
      ((Avalik teenistus - Ametnikud - Töölevõtmine - Konkursiteade - Avalik konkurss - Kandidaadi mittelubamine hindamiskeskuse katsetele - Kvalifikatsiooni või diplomi mittetunnustamine - Varasemale konkursile lubamine - Sarnased konkursside tingimused - Hagi ja kaebuse vastavuse põhimõte - Kohtuotsuse seadusjõud - Eelneva haldusmenetluse järgimata jätmine - Huve kahjustav akt personalieeskirjade artikli 91 tähenduses - Akti vastuvõtja pädevus - Kahju hüvitamise nõue))
      (2019/C 93/56)
      Kohtumenetluse keel: prantsuse
      
         Pooled
      
      
         Hageja: Danuta Kakol (Luxembourg, Luksemburg) (esindaja: advokaat R. Duta)
      
         Kostja: Euroopa Komisjon (esindajad: G. Gattinara ja L. Radu Bouyon)
      
         Ese
      
      ELTL artikli 270 alusel esitatud hagid, millega esiteks palutakse tühistada 14. veebruari 2014. aasta otsus, mis tehti teatavaks 2. mail 2016, ja 25. novembri 2016. aasta otsus mitte lubada hagejal osaleda Euroopa Personalivaliku Ameti (EPSO) konkursil AD/177/10 põhjusel, et hageja ei vasta konkursiteates ette nähtud spetsiifilistele kvalifikatsiooni või diplomitega seotud nõuetele, või jäeti rahuldamata tema kaebus konkursil osalema mittelubamise peale, ja teiseks palutakse mõista komisjonilt hageja kasuks välja 5 000 eurot hüvitisena mittevaralise kahju eest, mis talle väidetavalt tekitati tema kandideerimistaotluse kiusliku menetlemisega.
      
         Resolutsioon
      
      
                  1.
               
               
                  Liita kohtuasjad T-641/16 RENV ja T-137/17 kohtuotsuse tegemiseks.
               
            
                  2.
               
               
                  Kohtuasjas T-641/16 RENV on tühistamisnõude lahendamise vajadus ära langenud ja ülejäänud osas tuleb hagi rahuldamata jätta.
               
            
                  3.
               
               
                  Jätta hagi kohtuasjas T-137/17 rahuldamata.
               
            
                  4.
               
               
                  Jätta kummagi poole kohtukulud kohtuasjades T-641/16 RENV, T-137/17, F-48/14 ja T-152/15 P poolte endi kanda.
               
            
         (1)  ELT C 52, 22.2.2014 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-1/14 ja anti üle Euroopa Liidu Üldkohtule 1.9.2016).